Sacramento

Sacramento er hovedstaden i delstaten California i USA. Byen ble offisielt grunnlagt i 1849 av John Sutter som tidligere hadde grunnlagt Nueva Helvetia og Sutter-festningen som en del av den tidligere meksikanske delstaten Alta California. Byen ble valgt for første gang som delstatens hovedstad i 1854 og etter 1879 ble dette valget gjort permanent.

Byen ligger i en stor, flat dal nord i California som bærer navnet Central Valley. Byen er også administrasjonssenter i Sacramento County. Mens byen har 470 956 innbyggere (2012), har Sacramento County 1 374 724 innbyggere. Sacramento er den sjette største byen i California og den 35. største byen i USA.

Historie
Sacramento ble grunnlagt i 1848 av John Sutter under navnet Sutters Fort. Tidlig på 1800-tallet hadde den spanske oppdageren Gabriel Morage oppdaget og navnsatt Sacramento Valley og Sacramento River, hvor han brukte det spanske sacrament (norsk: sakrament, noe hellig).

I 1848 ble det oppdaget gull i området, hvilket førte til en betydelig tilflytting. John Sutters sønn, John Sutter jr., besluttet å endre byens navn til Sacramento, etter elven som passerte byen. John Sutter jr. leide også en ingeniør til byplanleggingen. Sacramento er den eldste byen som er innlemmet i delstaten California, og det ble i 1854 ved lov vedtatt at byen skulle være delstatshovedstad.

Elvene rundt byen bidro til økt velstand i byen, da den virket som transportåre for handel og landbruk. Flere av byens egne byggeprosjekter ble finansiert gjennom skatteinnkreving for ferdsel på elven.


Økonomi
Blant selskap som er etablert med base i Sacramento er Sutter Health, Blue Diamond Growers, Aerojet, Teichert og The McClatchy Company.

Største arbeidsgivere
Ifølge Sacramentos Comprehensive Annual Financial Report for 2010, «Comprehensive Annual
Financial Report, 2010», City of Sacramento, Department of Finance, side 168. Besøkt 8. februar 2012  er byens ti største arbeidsgivere:

 # Arbeidsgiver Antall ansatte 1State of California (Delstaten California)73 273 2Sacramento County13 304 3UC Davis Medical Center8 496 4Kaiser Permanente7 979 5Sutter Health7 314 6Sacramento City Unified School District (Sacramentos skoledistrikt)6 500 7Elk Grove Unified School District (Elk Groves skoledistrikt)6 391 8Intel6 000 9Mercy/Dignity Health5 922 10San Juan Unified School District (San Juans skoledistrikt)5 190 11City of Sacramento (Sacramento by)4 556

Referanser

 Eksterne lenker 



Kategori:Byer i Sacramento County
Kategori:Delstatshovedsteder i USA
Kategori:Bosetninger etablert i 1839
Kategori:1839 i Nord-Amerika
Kategori:Byer i California